# Veileder til utfylling av årsrapport for grunnskolen

## Oversikt over den opplæringen eleven har fått

* Er spesialundervisningen gjennomført i tråd med vedtaket (omfang, organisering og fagkompetanse)
* Si innledningsvis noe om klasse- og gruppestørrelse, ressurser som er tilført klassen eller gruppa, læringsmiljøet og eventuelt annen informasjon som har betydning for opplæringssituasjonen.
* I hvilke fag har eleven spesialundervisning?
* I hvilke fag har eleven avvik fra kompetansemålene?
* Hvordan er bruk av alternativ opplæringsarena. Beskriv hvis aktuelt.
* Ressursomfang.

## Vurdering av elevens utvikling

* Hvilke mål er satt i individuell opplæringsplan, og i hvilken grad er de oppnådd?
* Hvordan er fungering ellers i opplæringssituasjonen med tanke på utholdenhet og konsentrasjon, læringspotensial, læringsstil, sterke sider og behov for hjelp i andre fag?
* Hvordan er sosial fungering i undervisning, i friminutt, har eleven venner, er eleven inkludert i fellesskapet? I hvilken grad er eleven delaktig i samarbeid, sosiale relasjoner del av klassemiljøet?

## Vurdering av arbeidsmetoder og organisering?

* Bør noe endres?
* Hvilke materiell eller læremidler brukes? Brukes det en forenklet utgave av læreverket, konkretiseringsmateriell og lydbøker eller digitale bøker?
* Hvilke hjelpemidler i forhold til syn, hørsel og motorikk brukes?
* Hvordan er tilpasning av faginnhold med tanke på nivå, redusert mengde, forenkling av oppgaver, begrepsavklaringer, sammendrag, visuell støtte og praktisk tilnærming?
* Hvordan er det tilrettelagt tilpasset prøveform ved muntlige prøver eller kombinasjon av muntlig/skriftlig prøve, utvidet tid?
* Hvordan brukes det PC eller lese- og skrivestøtteprogram?
* Hvordan brukes det opplesing og forklaring av oppgavetekst?
* Hvordan er bruken av individuelle støttetiltak som ekstra forklaringer av fagstoff/begreper og påminninger?

## Vurderer skolen at eleven fortsatt har behov for spesialundervisning

## Kommentarer til opplæringsloven i forbindelse med rett til spesialundervisning:

* Vilkår for at en elev har rett til spesialundervisning er at han eller hun ikke har eller kan få tilfredsstillende utbytte av ordinær undervisning.
* Det er ikke noe entydig kriterium hva som er tilfredsstillende utbytte, men spørsmålet må vurderes ut fra en skjønnsmessig avveining. Dersom eleven ikke har noe utbytte av den ordinære opplæringen, er vilkåret oppfylt. Det er likevel sjeldent at en elev enten har fullt utbytte eller ikke noe utbytte. Som regel har eleven større eller mindre utbytte a opplæringen. I og med at utbytte skal være tilfredsstillende, ligger det at eleven kan ha rett til spesialundervisning også der han har et visst utbytte av opplæring.
* Eleven kan også tilfredsstillende utbytte av opplæring i deler av fag eller enkeltfag. Der dette skjer, kan det være nok at eleven får spesialundervisning i deler av fag og/eller bare i enkelt fag.
* Retten til spesialundervisning omfatter ikke elever som lærer raskere eller mer enn gjennomsnittet, og som derfor ikke får tilfredsstillende utbytte av opplæringen. Evnerike elever som lærer raskere, er omfattet av det generelle prinsippet om at opplæringen skal tilpasses den enkeltes behov.
* En sentral retningslinje i forbindelse med spesialundervisning er likeverdsprinsippet. Dette prinsippet innebærer at elever med rett til spesialundervisning skal ha et opplæringstilbud som er likeverdig med tilbudet andre elever får. Spesialundervisning er likeverdig når en elev med spesielle opplæringsbehov får de samme mulighetene for å nå målene, som andre elver har for å realisere sine mål innenfor det ordinære tilbudet.